
     О Б Щ И Н С К И   С Ъ В Е Т  -  П А З А Р Д Ж И К
Р Е Ш Е Н И Е

№233
от 20 септември 2023 година, взето с Протокол №10
ОТНОСНО: Промяна на граници на общински имот УПИ XIII-Услуги по плана на с. Синитово (част от поземлен имот 66559.501.212, с НТП: За друг обществен обект, комплекс по КККР на с. Синитово, общ. Пазарджик).
Предложението на Кмета на Общината е законосъобразно и мотивирано, тъй като са взети предвид решението на Експертния съвет при Община Пазарджик и заявлението на собственика на УПИ XVII-Търговия и услуги (ПИ 66559.501.850 по КККР на с. Синитово), кв. 26 по плана на с. Синитово, общ. Пазарджик.

Поради това Общински съвет – Пазарджик, след като обсъди предложението на Кмета на Общината Тодор Попов, на основание чл. 21, ал. 1, т. 8 във връзка с ал. 2 от ЗМСМА, чл. 15, ал. 3 и ал. 5 от Закона за устройство на територията и чл. 45, ал. 1, т. 9 и чл. 51, ал. 1 и ал. 3 от Наредба за общинската собственост,
Р Е Ш И:

1. Дава съгласие за промяна на границите на общински имот, представляващ част от УПИ XIII - Услуги (поземлен имот с идентификатор 66559.501.212 по КККР на с. Синитово), кв. 26 по плана на с. Синитово, съгласно проект за изменение на ПУП – План за регулация, одобрен с Решение XXXV, взето с протокол № 8 от 01.06.2023 г. на Експертен съвет по устройство на територията при Община Пазарджик, с което към УПИ XVII-Търговия и услуги (поземлен имот с идентификатор 66559.501.850 по КККР на с. Синотово), се присъединяват 228,00 кв.м., съставляващи имот с проектен идентификатор 66559.501.2 по КККР на с. Синитово (част от поземлен имот 66559.501.212 по КККР на с. Синитово), трайно предназначение на територията: Урбанизирана, начин на трайно ползване: За търговски обект, комплекс, Съседи: 66559.501.425, 66559.501.849, 66559.501.755, 66559.501.1, 66559.501.850, като се обособява нов УПИ XVII-Търговия и услуги в кв. 26 по плана на с. Синитово, общ. Пазарджик, на стойност по пазарна оценка от оценител на имоти в размер на 2 280 лева.  

2. Одобрява предложения предварителен договор за покупко-продажба на основание чл. 15, ал.5, във връзка с ал. 3 от ЗУТ, неразделна част от настоящето решение.

3. Възлага на Кмета на Общината да сключи окончателен договор след влизане в сила на заповедта за одобряване на ПУП-План за регулация и внасянето на  съответните суми от „ПЕТ ЕЛИ ФАРМ 52“ ЕООД.

